|  |
| --- |
| ОПЕРАТИВНА ПРОГРАМА  „РАЗВИТИЕ НА ЧОВЕШКИТЕ РЕСУРСИ” 2007-2013  МИНИСТЕРСТВО НА ОБРАЗОВАНИЕТО, МЛАДЕЖТА И НАУКАТА  Схема BG051PO001-4.3.04 „Развитие на електронни форми на дистанционно обучение в системата на висшето образование” |
| **МЕДИЦИНСКИ УНИВЕРСИТЕТ - ПЛЕВЕН** |
| **ФАКУЛТЕТ „ОБЩЕСТВЕНО ЗДРАВЕ”** |

**ЗАДАНИЕ ЗА КУРСОВА ЗАДАЧА №4**

**ПО УЧЕБНА ДИСЦИПЛИНА „БИОЕТИКА“**

ЗА СТУДЕНТИ В ДИСТАНЦИОННА ФОРМА НА ОБУЧЕНИЕ

ОБРАЗОВАТЕЛНО-КВАЛИФИКАЦИОННА СТЕПЕН „МАГИСТЪР“

СПЕЦИАЛНОСТ „ОБЩЕСТВЕНО ЗДРАВЕ И ЗДРАВЕН МЕНИДЖМЪНТ”

* **Разрешете следващите две ситуации и аргументирайте направените избори като приложите различни подходи за разпределение на ресурсите.**
* **Има ли разлика в разпределителните решения в трансплантационната медицина и в ежедневната клинична практика?**

**СИТУАЦИЯ 1:** Вие сте в хирург в център за трансплантация. В момента в центъра има двама пациенти с дихателна недостатъчност, които ако не бъдат подложени на белодробна трансплантация ще починат в рамките на една седмица. Трансплантацията би удължила живота на всеки пациент с около три години. **Проблемът обаче е в това, че разполагате само с един орган, който по характеристики на тъканната съвместимост е подходящ и за двамата пациенти.** **Кой от двамата пациенти да полуи органа?**

1. ***Първият пациент е А.Б., 23-годишна, неомъжена***, но от две години има постоянна връзка. По професия е медицинска сестра в психиатрично отделение, но през последните 6 месеца е била неработоспособна. Причината за дихателната недостатъчност при тази пациентка е кистична фиброза.

2. ***Вторият пациент е В.Г., 42-годишен***, администратор в Районния Център по Здравеопазване. Пациентът е женен с едно дете на 12 години. От 18-годишна възраст е пушач, като дневно изпушва около 40 цигари, независимо от прогресивно влошаващото се състояние и съветите да спре тютюнопушенето. Именно то се смята за причина за хроничната обструктивна белодробна болест при този пациент.

**СИТУАЦИЯ 2:** В делничен ден сутринта в ортопедично отделение постъпват едновременно двама пациенти:

1. ***Д.Е., 60-годишна, неомъжена***, която постъпва за планова операция за трансплантация на тазобедрена става. Това е третото й постъпване в клиниката. При предишните две хоспитализации нейната операция е била отлагана заради по-спешни случаи. Д.Е. се грижи за 82-годишната си майка, която обаче живее в отделно домакинство в непосредствена близост до дома й. Д.Е. страда от напредващ остеоартрит на двете тазобедрени стави. Тя чака операция от 18 месеца. През това време тя страда от увеличаваща се болка и ограничаване на подвижността, което пък я прави прогресиращо неспособна да се грижи за майка си. Д. Е. все още може да се обгрижва сама и майка й се гледа в дома й със социална помощ. Ако обаче не се промени състоянието на пациентката, майка й ще трябва да постъпи в старчески дом, което дъщерята не би желала.

2. ***Ж.З., пенсиониран 90-годишен професор*** по химия, нуждаещ се от спешна операция по повод счупена шийка на фемура. Пациентът живее сам; страда от лека деменция; паднал е в дома си сутринта при ставане от леглото. През последните 6 месеца неговото здраве се е влошавало прогресивно и той е ставал постоянно зависим от грижите на социалните служби. Преценен е като годен да издържи операцията.

**Проблемът е, че отделението има възможност да обслужи в момента само един от двамата пациенти. Как бихте решили тази дилема?**